# R O M Â N I A GUVERNUL ROMÂNIEI

**COMITETUL NAŢIONAL PENTRU SITUAȚII DE URGENȚĂ**



**HOTĂRÂRE nr. 50 din 26.10.2020**

## *privind aprobarea listei țărilor/zonelor de risc epidemiologic pentru care se instituie* măsura carantinei asupra persoanelor care sosesc în România din acestea și clarificarea

***unor aspecte referitoare la aplicarea prevederilor HG nr. 856 din 14.10.2020 privind***

***prelungirii stării de alertă și a măsurilor necesar a fi aplicate pe durata acesteia pentru prevenirea și combaterea efectelor pandemiei de COVID-19***

*Având în vedere evoluția epidemiologică pe teritoriul României până la data de* 25.10.2020,

*luând în considerare persistența unui număr crescut de persoane infectate pe* teritoriul național, precum și apariția zilnică a unor cazuri noi de persoane infectate, aspecte care generează o presiune constantă asupra capacității de gestionare a unităților administrativ – teritoriale și a sistemului sanitar,

*în contextul necesității de creare a condițiilor socio – economice necesare relansării* graduale a economiei naționale, concomitent cu menținerea unui nivel de alertă adecvat la nivelul componentelor Sistemului Național de Management al Situațiilor de Urgență,

*în conformitate cu prevederile art. 4 alin. (1) lit. c) și d) și art. 81 din OUG. nr. 21/2004* privind Sistemul Național de Management al Situaţiilor de Urgenţă, cu modificările și completările ulterioare,

*în temeiul prevederilor art. 4 și art. 11 alin. (1) din Legea nr. 136/2020 republicată,* privind instituirea unor măsuri în domeniul sănătății publice în situaţii de risc epidemiologic şi biologic, art. 9 alin. 1, art. 32 alin. 2, art. 37, art. 41, art. 42 alin. 1, art. 43 alin. 1, art. 44 alin. 2 și 3, art. 45 alin. 1 și art. 71 din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, ale art. 20 lit. l) din Ordonanța de urgenţă a Guvernului nr. 21/2004 privind Sistemul Național de Management al Situaţiilor de Urgenţă, aprobată cu modificări şi completări prin Legea nr. 15/2005, cu modificările şi completările ulterioare, şi ale art. 2 și art. 4 din Hotărârea Guvernului nr. 94/2014 privind organizarea, funcționarea şi componența Comitetului Național pentru Situaţii Speciale de Urgenţă,

**Comitetul Național pentru Situaţii de Urgenţă** adoptă prezenta

 **HOTĂRÂRE**:

**Art. 1** Se aprobă lista țărilor/zonelor de risc epidemiologic ridicat pentru care se instituie măsura carantinei asupra persoanelor care sosesc în România din acestea, prevăzută în anexă la prezenta.

**Art. 2** Instituirea restricțiilor referitoare la persoanele care sosesc din anumite zone sau țări cu risc epidemiologic ridicat se aplică după 24 ore de la data aprobării hotărârii prin care acestea sunt stabilite, iar ridicarea acestora se realizează începând cu data emiterii hotărârii.

**Art. 3** În localitățile sau județele în care portul măștii de protecție este obligatoriu în spațiile deschise, este permisă înlăturarea acesteia pentru perioade scurte de timp în vederea fumatului, consumului de produse alimentare sau băuturi în afara teraselor, cât și pentru desfășurarea activităților sportive individuale sau altor asemenea activități, doar dacă persoanele sunt în afara zonelor de trafic pietonal și la minim 2 metri față de alte persoane.

**Art. 4** Prezenta hotărâre se comunică tuturor componentelor Sistemului Național de Management al Situațiilor de Urgență, pentru punere în aplicare prin ordine și acte administrative ale conducătorilor acestora.

**PREŞEDINTELE COMITETULUI NAŢIONAL PENTRU SITUAŢII DE URGENŢĂ**

**PRIM-MINISTRU LUDOVIC ORBAN**